OzLabs/hebrew-wiki-articles huggingface dataset:
לויד בראון

מייג'ור גנרל לויד דוידסון בראון (באנגלית: Lloyd Davidson Brown; 28 ביולי 1892 – 17 בפברואר 1950) היה קצין בכיר בצבא ארצות הברית, שפיקד על הדיוויזיה ה-28 במלחמת העולם השנייה.

== ביוגרפיה ==
לויד בראון נולד בשרון, ג'ורג'יה ב-28 ביולי 1892. הוא סיים את לימודיו באקדמיה של אוגוסטה, האקדמיה של מחוז ריצ'מונד בשנת 1908, ובאוניברסיטת ג'ורג'יה ב-1912. הוא היה חבר באחוות דלתא, תטא ופי בטא קפא, ולאחר לימודיו הועסק כמדריך באקדמיה הצבאית בג'ורג'יה.

בשמת 1917, באותה שנה שארצות הברית נכנסה למלחמת העולם הראשונה, קיבל בראון את דרגת קצונה בצבא ארצות הברית כלוטננט משנה, והוקצה לרגימנט הרגלים ה-26. במהלך המלחמה הוא שירת בחזית המערבית כמפקד פלוגה 'G', גדוד 2, רגימנט הרגלים ה-61, הדיוויזיה ה-5 של חיל המשלוח האמריקאי (AEF).

לאחר המלחמה הוא מילא כמה תפקידי ייעוץ ומטה ברגימנט הרגלים ה-45 בפיליפינים, ולאחר מכן ברגימנט הרגלים ה-131 בשיקגו, ואף סיים בהצלחה כמה קורסים במכללות הצבאיות. בתחילת מלחמת העולם השנייה שירת בראון במטה משרד המלחמה, ולאחר מכן שימש עוזר הרמטכ"ל בפעולות הדרכה במטה כוחות היבשה. במהלך תפקידו הוא הואשם בעידוד החלפת קציני המשמר הלאומי בקציני הצבא הסדיר, על ידי הערכת ביצועים שלישית על קציני המשמר הלאומי.

בשנת 1942 הוא מונה לעוזר מפקד הדיוויזיה ה-102 בדרגה זמנית של בריגדיר גנרל.

בפברואר 1943 הוא קיבל דרגה זמנית של מייג'ור גנרל, ומונה למפקד הדיוויזיה ה-28 במקום עומר בראדלי, שמונה לעוזרו של המפקד העליון של בעלות הברית, דווייט אייזנהאואר במערכה בצפון אפריקה. בראון הוביל את הדיוויזיה במהלך האימונים בארצות הברית, ובאוקטובר 1943 הפליגה הדיוויזיה לבריטניה. כוחות הדיוויזיה התאמנו שם עד סוף יולי 1944, ולאחר מכן נשלחו לצפון צרפת לקחת חלק במערכה בנורמנדי, ועם נחיתתם השתתפו בקרבות מבצע קוברה, בניסיון לפרוץ את המבוי הסתום בנורמנדי. בשל הביצועים הגרועים של הדיוויזיה, וחוסר הצלחתה בקרבות נגד הוורמאכט, הדיח צ'ארלס קורלט, מפקד הקורפוס ה-19, בתמיכתו של עומר בראדלי, את בראון, ומינה במקומו את ג'יימס אדוארד וורטון, אשר נהרג עד מהרה על ידי צלף, והוחלף על ידי נורמן קוטה.

בראון חזר לדרגת הקבע שלו בדרגת קולונל ושירת במגוון משימות מטה, לרבות מנהל בסיס ההדרכה לחיילי הרגלים עד פרישתו בשנת 1948. בשנת 1949 הוא הועלה לדרגת מייג'ור גנרל, וב-17 בפברואר 1950 הוא מת בביתו בוושינגטון, ג'ורג'יה.

==הערות שוליים==

קטגוריה:גנרלים בצבא ארצות הברית
קטגוריה:מעוטרי כוכב הכסף
קטגוריה:אמריקאים מעוטרי אות לגיון ההצטיינות
קטגוריה:המערכה בנורמנדי: אישים
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:גנרלים אמריקאים במלחמת העולם השנייה
קטגוריה:אמריקאים שנולדו ב-1892
קטגוריה:אמריקאים שנפטרו ב-1950
נורדואין UC-64A נורסמן

נורדואין UC-64A נורסמן הוא מטוס תובלה חד מנועי קל קנדי שמורכב ברובו מעץ מכוסה בבד.

המטוס תוכנן ב-1935 על ידי חברת נורדואין הקנדית. המנוע של המטוס השמיע קולות כמו של חמור ובגלל זה הוא כונה החמור המעופף. תכננו את המטוס כדי שיוכל לפעול ממשטחים לא סלולים. פעילי רכש ישראלים רכשו ב-1948 בגרמניה את המטוסים והעבירו אותם לישראל. הם שימשו את שירות האוויר של ההגנה שהפך מאוחר יותר לחיל האוויר של צה"ל, ונטלו חלק פעיל במלחמת העצמאות. ב-10 במאי 1948 התרסק מטוס מסוג זה בהרי ירושלים, בעת שהוזעק לסייע ללוחמים בקרב על בית מחסיר. ששת אנשי הצוות שהיו עליו נספו, בהם מפקד טייסת הצפין של שירות האוויר, דניאל בוקשטיין. שרידי המטוס מוצגים באנדרטה בהר הטייסים. המטוסים הופעלו בגף 35 במשימות של חילוץ מתיישבים ממנחת מאולתר בסדום. המשימות האלה שחקו את המטוסים ובגלל זה הם נזקקו לטיפולים רבים שקירקעו אותם לארץ להרבה זמן.

רוב מטוסי חיל האוויר באותה התקופה שומשו לא רק למטרה המקורית שלהם וכך גם עם המטוס הזה שחיל האוויר עשה בו שימוש גם למטרות הפצצה על עזה ורפיח. כל הפעולות האלה שחקו מאוד את המטוסים וגרמו להם לצאת מהשירות.

==קישורים חיצוניים==

[http://www.iaf.org.il/188-18194-he/IAF.aspx?indx=1 נורדואין UC-64A נורסמן באתר חיל האוויר]

קטגוריה:מטוסי תובלה וקישור של חיל האוויר הישראלי
קטגוריה:מטוסי תובלה
קטגוריה:קנדה: תעופה
קטגוריה:היישוב: תעופה
הדיוויזיה ה-28 (ארצות הברית)

הדיוויזיה ה-28 (באנגלית: 28th Division) הייתה דיוויזיה של צבא ארצות הברית שלחמה במלחמת העולם הראשונה ובמלחמת העולם השנייה, והיא פעילה עד היום. הדיוויזיה משתייכת למשמר הלאומי, והיא כוללת יחידות מפנסילבניה, מרילנד, אוהיו וניו ג'רזי.

==היסטוריה==
הדיוויזיה ה-28 הוקמה ב-12 במרץ 1879 על בסיס יחידות המשמר הלאומי של פנסילבניה, ובשנת 1898 היא השתתפה במלחמת ארצות הברית–ספרד ובמלחמת ארצות הברית–הפיליפינים. בשנת 1914, במסגרת ארגון מחדש של המשמר הלאומי, הפכה הדיוויזיה לדיוויזיה ה-7, ובשנת 1916 היא נשלחה למקסיקו להילחם בכוחותיו של פנצ'ו וייה.

===מלחמת העולם הראשונה===
באביב 1917, בעקבות כניסת ארצות הברית למלחמת העולם הראשונה, נשלחו כוחות הדיוויזיה למחנה הנקוק לאימונים. הדיוויזיה הורכבה מהבריגדה ה-55 שהורכבה מהרגימנטים ה-109 וה-110, ומהבריגדה ה-56 שהורכבה מהרגימנטים ה-111 וה-112. יחידות הארטילריה שלה היו רגימנטים ארטילריית השדה ה-107, ה-108 וה-109.

במאי 1918 נחתה הדיוויזיה בצרפת, וביולי אותה שנה היא לחמה בקרב שאטו-תיארי. לאחר מכן השתתפה הדיוויזיה בקרב השני על המארן ובמתקפת מז-ארגון, עד סוף המלחמה. במהלך המלחמה איבדה הדיוויזיה 2,165 הרוגים ו-11,974 פצועים. ב-17 במאי 1919 פוזרה הדיוויזיה, אולם ב-22 בדצמבר 1921 היא הוקמה מחדש.

===מלחמת העולם השנייה===
ב-17 בפברואר 1941 הופעלה הדיוויזיה מחדש, במסגרת התארגנות צבא ארצות הברית למלחמה. הדיוויזיה הורכבה מהרגימנטים ה-109, ה-110 וה-112, רגימנטים הארטילריה ה-107, ה-108, ה-109 וה-229, ויחידות נוספות. הדיוויזיה התאמנה תחת פיקודם של ג'יימס אורד ועומר בראדלי. ב-22 ביולי 1944 נחתה הדיוויזיה בנורמנדי, תחת פיקודו של לויד בראון, ומיד השתתפה במבצע קוברה. עד מהרה הוחלף בראון בג'יימס אדוארד וורטון, אולם הוא נהרג ב-12 באוגוסט מפגיעת צלף. ב-14 באוגוסט 1944 מונה נורמן קוטה למפקד הדיוויזיה, ולאחר שחרור פריז התכבד קוטה לצעוד בראש חייליו לאורך השאנז אליזה ב-29 באוגוסט 1944, כמייצגים את צבא ארצות הברית.

קוטה ואוגדתו השתתפו בקרב יער הירטגן שם היו להם אבדות כבדות. קוטה קיבל על כך הערות ממפקדיו למרות שהיו לו השגות על תכנון הקרב עוד לפני שהתחיל. בתקופה זו ערק החייל אדי סלוביק מיחידתו ונשפט למוות. פסק הדין אושר על ידי קוטה שאמר לאחר מכן שאלה היו 15 הדקות הקשות בחייו אבל לא הייתה לו ברירה אלא לאשר את גזר הדין כדי שיוכל להמשיך להסתכל בעיני חייליו. סלוביק היה אז החייל האמריקאי הראשון שהוצא להורג בעוון עריקה מאז מלחמת האזרחים האמריקנית. לאחר מכן השתתפה הדיוויזיה בקרב על הבליטה, שם ספגה הדיוויזיה אבדות רבות, אולם בלמה את הכוחות הגרמנים, ולאחר מכן לחמה בקרבות בגרמניה עד סוף המלחמה. במהלך המלחמה איבדה הדיוויזיה 2,316 הרוגים ו-9,609 פצועים.

===לאחר המלחמה===
בדצמבר 1945 שוחררו חיילי הדיוויזיה, אולם בספטמבר 1950 היא גויסה מחדש בשל מלחמת קוריאה, ובשנת 1951 נשלחה לגרמניה המערבית, ושהתה שם עד לשנת 1954. בשנת 2003 נשלחה הדיוויזיה לקוסובו, ושוב נשלחה לשם בשנת 2005, ובשנים שלאחר מכן היא ביצעה כמה סבבי שירות בעיראק. כיום הדיוויזיה היא חלק מהמשמר הלאומי של ארצות הברית, והיא כוללת יחידות מפנסילבניה, מרילנד, אוהיו וניו ג'רזי.

==קישורים חיצוניים==

* [http://pa.ng.mil/ARNG/28ID/ הדיוויזיה ה-28]

28
28
28
קטגוריה:דיוויזיות בצבא ארצות הברית במלחמת העולם השנייה
וייטרינה

וייטרינה (בבלארוסית: Ветрына; ברוסית: Ветрино, וטרינו; בפולנית: Wietryno, וייטרינו) היא עיירה במחוז משנה פולאצק, מחוז ויטבסק, על כביש פולאצק-וילנה, 23 ק"מ מפולאצק, בבלארוס.

==היסטוריה==
לאחר חלוקת פולין השנייה בסוף המאה ה-18 הפכה העיירה לחלק מהאימפריה הרוסית. בינואר 1919 היא הפכה לחלק מהרפובליקה הסובייטית הסוציאליסטית הבלארוסית. לאחר שבועיים סיפחה הרפובליקה הסובייטית הפדרטיבית הסוציאליסטית הרוסית את העיירה אליה. ב-1924 שבה וייטרינה לשליטת בלארוס הסובייטית. ביולי 1941 כבשה גרמניה הנאצית את העיירה והרסה חלק גדול ממנה. באותה עת היו בעיירה כ-1,300 תושבים, בהם פחות ממאה יהודים.

בשנת 1958 קיבלה וייטרינה מעמד של יישוב עירוני. משנת 1960, וייטרינה היא שוב במחוז משנה פולאצק.

==דמוגרפיה==
בשנת 1999 היו בווייטרינה מעל 3,000 תושבים. מספר תושבי העיירה יורד בהדרגה ובעקביות. ב-2006 היו בה 2,700 תושבים, ב-2008 היו בה 2,600 תושבים, ב-2009 היו בה 2,500 תושבים, ב-2016 היו בה 2,220 תושבים, וב-2017 היו בה 2,134 תושבים.

==כלכלה, תרבות וחינוך==
בווייטרינה פועל מפעל תכשיטים, מפעל עצים וכן מפעל תשתיות. בעיירה קיים בית ספר המעניק הכשרה מקצועית בתחומי המיכון החקלאי, וכן בית ספר תיכון, בית ספר לאמנות וספריה.
בעיירה קיימים טירה עתיקה, שתי כנסיות, תל קבורה עתיק, קבר המוני של חיילים סובייטיים ממלחמת העולם השנייה וביצורים צבאיים. שתי כנסיות נוספות התקיימו בעבר בעיירה. אחת מהן התקיימה מתחילת המאה ה-18 והאחרת מתחילת המאה ה-19. הן נהרסו בתחילת המאה ה-20.

==יהודים==
אנדרטה לזכר קרבנות העיירה בשואה.
ערב מלחמת העולם השנייה היו בעיירה כ-60 יהודים. בעקבות יישום הסכם ריבנטרופ–מולוטוב בתחילת המלחמה העיירה, שהייתה לפני כן מעבר גבול על הרפובליקה הפולנית השנייה, קלטה עשרות פליטים יהודים משטחים שנכבשו על ידי ברית המועצות.

ביולי 1941 כבשו הגרמנים את העיירה, ובסוף 1941 ריכזו הגרמנים את יהודי העיירה בגטו קטן שגודר בתיל. הגטו חוסל בינואר 1942, ותושביו נרצחו בירי ליד הכפר קוסארי (Kosari).

==קישורים חיצוניים==

* 
* 

==הערות שוליים==

קטגוריה:מחוז ויטבסק: יישובים
קטגוריה:גטאות בבלארוס
ג'יימס אדוארד וורטון

ג'יימס אדוארד וורטון (באנגלית: James Edward Wharton; 2 בדצמבר 1894 - 12 באוגוסט 1944) היה קצין בצבא ארצות הברית אשר פיקד על הדיוויזיה ה-28 במהלך המערכה בנורמנדי לפני שנהרג במהלך מלחמת העולם השנייה .

== ביוגרפיה ==
וורטון נולד באלק, מחוז צ'אבס, ניו מקסיקו ב-2 בדצמבר 1894. הוא גדל בניו מקסיקו ואריזונה, וסיים את המכללה לחקלאות ואמנות מכנית באוניברסיטת מדינת ניו מקסיקו בשנת 1917, ובנוסף הוא קיבל דרגת קצונה כלוטננט משנה של קציני המילואים (ROTC).

וורטון שירת ביחידת רגלים במהלך מלחמת העולם הראשונה ולאחר מכן במשימות בפיליפינים, כחלק מהרגימנטים ה-62 וה-57. מאוחר יותר הוא שירת במחנה פרמונט, פורט בנינג, פורט לי, ועם רגימנט הרגלים ה-3 בפורט שלינג. וורטון שימש גם כמדריך במכללה לפיקוד ומטה של צבא ארצות הברית.

בנוסף ללימודיו בבסיס ההדרכה של חיל הרגלים של צבא ארצות הברית בפורט בנינג, וורטון היה בוגר המכללה לפיקוד ומטה של צבא ארצות הברית, מכללת המלחמה של צבא ארצות הברית ובית הספר של כוחות השריון.

הוא היה ראש מחלקת הקצינים באגף כוח אדם (G-1) של המטה הכללי של משרד המלחמה, כאשר ארצות הברית נכנסה למלחמת העולם השנייה. במרץ 1942 הוא הועלה לדרגת בריגדיר גנרל זמני כראש אגף כוח אדם בשירותי האספקה של הצבא.

בשנת 1943 הוא כיהן כמפקד הדיוויזיה ה-80 בעת הקמתה והכשרתה הראשונית.

וורטון פיקד על חטיבת ההנדסה המיוחדת ה-1 בחוף יוטה במהלך הפלישה לנורמנדי. חטיבות ההנדסה המיוחדות היו ארגונים גדולים (15 עד 20 אלף חיילים) שהיו אחראים להעברת ציוד וכוח אדם מראשי החופים והפיכתם ליחידות תקיפה.

לאחר הפלישה הוא שימש כסגן מפקד הדיוויזיה ה-9.

ב-12 באוגוסט 1944 החליף וורטון את לויד בראון כמפקד הדיוויזיה ה-28. באותו יום וורטון לקח פיקוד, וביקר ביחידות הקו הקדמי שלו כדי להבין את מצבם הנוכחי. בעת שעמד במוצב הפיקוד של רגימנט הרגלים ה-112 ליד סורדבאל, נורמנדי, צרפת, הוא נורה ונהרג על ידי צלף גרמני, והוחלף על ידי נורמן קוטה.

וורטון נקבר זמנית בצרפת, ומאוחר יותר הוא נקבר בבית הקברות הלאומי ארלינגטון.

==קישורים חיצוניים==

* 

==הערות שוליים==

קטגוריה:אישים הקבורים בבית הקברות הלאומי ארלינגטון
קטגוריה:אמריקאים מעוטרי אות לגיון ההצטיינות
קטגוריה:המערכה בנורמנדי: אישים
קטגוריה:גנרלים בצבא ארצות הברית
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:גנרלים אמריקאים במלחמת העולם השנייה
קטגוריה:אנשי צבא אמריקאים שנהרגו במלחמת העולם השנייה
קטגוריה:אמריקאים שנולדו ב-1894
קטגוריה:אמריקאים שנפטרו ב-1944
נהג אישי

נהג אישי ביפן
נהג אישי בבריטניה, 1910
עגלון הוא מעין נהג אישי 
נהג אישי (באנגלית: Chauffeur) הוא אדם אשר למחייתו נוהג ומסיע אנשים בכלי רכב מנועי. המונח הספציפי "Chauffeur" משמש כיום בעיקר בארצות הברית ובאיחוד האירופי לתיאור נהגים העובדים בחברות לימוזינה, ומסיעים את נוסעיהם במכוניות יוקרה כגון מכונית סדאן או לימוזינות.

בעוד שבמקור נהגים מקצועיים היו הנהגים האישיים של אנשים פרטיים עשירים, כיום לרוב הנהגים המקצועיים עובדים עבור חברת הסעות, או באופן עצמאי כאשר לקוחות שונים שוכרים את שירותיהם.

== משימות אופייניות ==
משימות אופייניות לנהג אישי העובד עבור חברת השכרת רכב:
* הסעת נוסעים מ/אל נמל תעופה.
* הסעת נוסעים מ/אל אירוע.
* הסעת תיירים ברחבי בין יעדי תיירות פופולריים מרובים.
* הסעת אח"מים כגון פוליטיקאים, אנשי עסקים, שחקנים, אנשי טלוויזיה, וכו'.

== הכשרה ==
נהגים בחברות שירותי לימוזינה נדרשים לעיתים לעבור הכשרה מיוחדת. הכשרות אלה עשויות לכלול הכשרה לנהיגה בתנאי מזג אוויר קיצוניים וכיצד יש לפעול במקרה של פנצ'ר בעת נסיעה במהירויות גבוהות, או מה יש לעשות בעת אובדן שליטה על הרכב, וכו'.

== ביגוד ==
מנהגים מקצועיים רבים (במיוחד בעבר) נדרשת הופעה נאותה במיוחד בכל עת. במקרים רבים משמעות הדבר היא לבישת חליפה שחורה או טוקסידו, עניבה, כפפות עור שחורות, ונעליים תואמות. באזורים מסוימים, כגון ביפן, מרבית הנהגים המקצועיים נוהגים ללבוש כפפות לבנות. לחברות הסעות לימוזינה מסוימות יש לבוש רשמי שניתן לכל הנהגים שעובדים עבורם, וחלק אף דורשים שהנהגים יחבשו כובעים במהלך עבודתם.

== בתרבות הפופולרית ==
* בסרט "הנהג של מיס דייזי" משנת 1989 העלילה מתארת את מערכת היחסים בין גברת אמידה וקשוחה לבין נהגה האפרו-אמריקני (אותו מגלם מורגן פרימן).
* אלפרד פניוורת', משרתו של ברוס ויין, משמש בין היתר כנהג האישי של ויין.

==קישורים חיצוניים==

קטגוריה:נותני שירות
אריך נוימן (פוליטיקאי)

אריך נוימן (בגרמנית: Erich Neumann; 31 במאי 1892 – 1948 או 23 במרץ 1951 היה פוליטיקאי נאצי.

==קורות חייו==
נוימן נולד בפורסט למשפחה פרוטסטנטית. אביו היה בעל בית חרושת. הוא למד משפטים וכלכלה באוניברסיטאות פרייבורג, לייפציג והאלה. הוא שירת במלחמת העולם הראשונה והגיע לדרגת סגן (אובר-לויטננט). בשנת 1920 היה פקיד ממשלתי () במשרד הפנים הפרוסי, ולאחר מכן במחוז אסן.

בשנת 1923 מונה לתפקיד מנהל בכיר (Regierungsrat) במשרד המסחר הפרוסי. בשנת 1927 הפך לנשיא המחוז () בפריישטאדט שבשלזיה התחתית (כיום קוז'וצ'וב - Kożuchów - שבפולין), ולאחר מכן כיהן כעוזר מזכיר () במשרד המסחר הפרוסי. בספטמבר 1932 מונה לשר הקבינט במשרד החוץ הפרוסי, שם היה אחראי על רפורמות מינהליות.

נוימן הצטרף למפלגה הנאצית במאי 1933, ארבעה חודשים אחרי עלייתו של אדולף היטלר לשלטון. הוא הצטרף לאס אס ב-1934, והוסמך כשטורמבאנפיהרר. בשנת 1936 מונה למנהל מחלקת מטבע חוץ במשרד הממונה על תוכנית ארבע השנים . ב-1938 הועלה נוימן לתפקיד מזכיר הממשלה ונכח בפגישה שתאם הרמן גרינג על האריזציה של הכלכלה הגרמנית. הוא ייצג את משרדי הכלכלה, העבודה, הכספים, המזון, התחבורה והחימוש והתחמושת בוועידת ואנזה ב-1942. נוימן ביקש שלא יגורשו לעת עתה פועלים יהודים בחברות התעשייתיות החיוניות למאמץ המלחמתי. בין אוגוסט 1942 למאי 1945 היה נוימן המנהל הכללי של סינדיקט האשלגן הגרמני.

נוימן נכלא ונחקר על ידי בעלות הברית ב -1945 לאחר המלחמה, אך שוחרר בגלל בריאות לקויה ב-1948. מקורות מסוימים מצטטים את מותו באותה שנה, אולם לפי הארכיון הפדרלי הגרמני הוא היה על ערש דווי כעבור שלוש שנים בגארמיש-פארטנקירכן, ב-23 במרץ 1951.

==קישורים חיצוניים==

== הערות שוליים ==

*

קטגוריה:בוגרי אוניברסיטת לייפציג
קטגוריה:נאצים
קטגוריה:גרמניה הנאצית: חוק ומשפט
קטגוריה:אנשי אס אס
קטגוריה:משתתפי ועידת ואנזה
קטגוריה:גרמנים שנולדו ב-1892
קטגוריה:גרמנים שנפטרו במאה ה-20
אוטוסן סולינה

אוטוסן סולינה (בפולנית: Autosan Solina) הוא מיניבוס מתוצרת יצרנית האוטובוסים Autosan (שם רשמי: Autosan S.A) אשר יוצר בין השנים 2005–2011 ב-פולין

=="אוטוסן סולינה"==
* דגם "אוטוסן סולינה" נבנה על בסיס שלדת "Mercedes-Benz Vario" דגם "O.815D" מתוצרת מרצדס הגרמנית
* 18-28 מושבים
* 45 נוסעים (כולל נוסעים בעמידה)
* מנועי דיזל מתוצרת מרצדס-בנץ
* 2 דלתות כניסה
* תצורות פריסת דלתות: 0-2-2, 0-1-2, 0-1-1
* ABS
* מערכת בקרת משיכה (ASR)
* מיזוג אוויר - אופציונלי

==דגמים==
בינעירוני (międzymiastowe)

* "H7-10.06 Solina" 
* "H7-10.07 Solina"
עירוני (miejskie)

* "H7-20.06 Solina"
* "H7-10.06 Solina LE"
* "H7-20.07 Solina City"
מיוחד (specjalne)
* "H7-10DW Solina"

==תמונות==
<gallery mode="packed" heights="130">
קובץ:Autosan H7-10-07 Solina in Kraków - PKS Grupa.jpg | "אוטוסן סולינה" 
קובץ:Autosan H7-10-06MB Solina in Kraków (2).jpg | "אוטוסן סולינה" 
קובץ:Autosan H7-10-06MB Solina in Kraków (1).jpg | "אוטוסן סולינה" 
קובץ:Kołobrzeg - Autosan H7 10.07 Solina przód.JPG | "אוטוסן סולינה" 
קובץ:Kołobrzeg - Autosan H7 10.07 Solina tył.JPG | "אוטוסן סולינה" 
קובץ:PKS Grodzisk Mazowiecki autobusy linii 8 i 2.jpg | "אוטוסן סולינה" 
קובץ:Autosan Solina.JPG | "אוטוסן סולינה" 
</gallery>

==ראו גם==
* סן H01A
* סן H01B
* סן H25A
* אוטוסן יורוליידר 12
* אוטוסן יורוליידר 15LE
* אוטוסן A0808MN
* אוטוסן ווטלינה
* אוטוסן H6

== קישורים חיצוניים ==

* 
* 

== הערות שוליים ==

קטגוריה:מיניבוסים
קטגוריה:כלי רכב שהושקו ב-2005
קטגוריה:כלי רכב המיוצרים בפולין
סולינה
קורלאט

קורלאט (בהונגרית: Korlát) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית קורלאט קטנה משמעותית בשנים האחרונות, מ-336 תושבים בשנת 1990 עד 284 תושבים בשנת 2018 (ירידה של כ-15%).

בקורלאט חיו במהלך השנים יהודים רבים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|150
|
|-
|1880
|90
|722
|-
|1910
|29
|
|-
|1920
|30
|
|-
|1930
|27
|
|-
|1941
|29
|629
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=22956 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
מוגיורושקה

מוגיורושקה (בהונגרית: Mogyoróska) הוא כפר זעיר במחוז בורשוד-אבאוי-זמפלן שבצפון מזרח הונגריה.
במוגיורושקה חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|8
|
|-
|1880
|8
|271
|-
|1910
|6
|
|-
|1920
|4
|
|-
|1930
|3
|
|-
|1941
|1
|342
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=10968 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
שיפוצניק

שיפוצניק מתקין מסגרת לדלת
שיפוצניק או שַפָּץ (לעיתים נקרא הנדימן), הוא איש שעיסוקו במשימות תיקון ותחזוקה, הן בתוך מבנים והן מחוץ למבנים. באופן ספציפי, העבודות אותן מבצעים שיפוצניקים יכולות לכלול בנייה בגבס, ביצוע שיפוצים שונים, עבודות נגרות, עבודות שרברבות, עבודות חשמל, הרכבת רהיטים, צביעת חדרים, עבודות גינון, ריצוף, התקנת חלונות ודלתות ועוד. העבודות אותן מבצעים השיפוצניקים יכולות להיות פשוטות או מורכבות.

שיפוצניקים יכולים לעבוד כשכירים ולתחזק מבנה או קבוצת מבנים קבועה (במקרה כזה מכונה אב בית) או לעבוד כעצמאים בעבודות מזדמנות. היתרון של העסקת אב בית הוא צבירת ניסיון והיכרות עם המבנה המסוים, ויכולת לתכנן מראש משטר של עבודות תחזוקה.

== ראו גם ==
* שרת (מקצוע)

==קישורים חיצוניים==

קטגוריה:נותני שירות
נהג משאית

נהג משאית
נהג משאית הוא אדם שמתפרנס מנהיגה והובלת סחורות ממקום אחד למשנהו באמצעות משאית, בדרך כלל על פי לוח זמנים קפדני. סוג הסחורה המועברת יכול להשתנות במידה ניכרת מלקוח ללקוח.

נהגי משאיות במדינות כמו ארצות הברית, קנדה, אוסטרליה, מקסיקו או רוסיה לרוב נדרשים לנהוג מרחקים ארוכים במיוחד הרחק מביתם, עם תקופות מנוחה שנמשכות מספר ימים בין משימה למשימה.

נהגי משאיות נדרשים להחזיק ברישיון נהיגה מיוחד לרכב משא קל או כבד.

לעיתים נדרשים נהגי משאיות מסוימים לטעון ו/או לפרוק את המטענים אותם הם מובילים ממקום למקום בעצמם.

== בישראל ==
בישראל, דרגת הרישיון למשאית עד 12 טון היא רישיון C1<ref></ref>. הגיל המינימלי לקבלת רישיון המשאית בישראל הוא 18 שנה, הגיל המינימלי למבחן העיוני והמעשי הוא 17 שנים וחצי.

התנאים לקבלת רישיון המשאית עד 12 טון כוללים הוצאת טופס רש"ל 18, בדיקה על ידי רופא, בדיקת ראייה, ומעבר מבחן עיוני. כמו כן, נדרשים שיעורים מעשיים, בעלי רישיון בדרגה B חייבים בלפחות 20 שיעורים, ומי שאין ברשותם רישיון נהיגה נדרשים במינימום 32 שיעורים מעשיים, ובמעבר מבחן מעשי.

רישיון בדרגה C+E הוא רישיון לרכב מנועי מסחרי ורכב עבודה במשקל כולל מותר מעל 3,500 קילוגרמים, גם אם צמוד אליו נגרר או נתמך<ref></ref>. התנאים לקבלת רישיון זה כוללים ותק של שנה כבעלי רישיון בדרגה C, אישור מטעם המכון הרפואי, מעבר קורס נהגי רכב כבד, מילוי טופס מקוון, בדיקת ראייה, וחדות ראיה ברמה הנדרשת.

בישראל קיים מחסור בנהגי משאית<ref></ref><ref></ref>, בין היתר בעקבות ביקוש נמוך למקצוע, עיכובים בהכשרת נהגים חדשים, השחיקה בעבודה, ורמות שכר נמוכות<ref></ref><ref></ref>.

== ראו גם ==
* משאית
* משאית מנוף
* משאית סמי-טריילר
* רכבת כבישים

==קישורים חיצוניים==

==הערות שוליים==

קטגוריה:נותני שירות
קטגוריה:מקצועות תחבורה
רילוקיישן (תוכנית טלוויזיה)

רילוקיישן היא תוכנית מציאות תיעודית ישראלית העוקבת אחר משפחות הנמצאות בתהליך רילוקיישן. התוכנית שודרה החל מ-21 במאי עד ה-25 ביוני 2019 בכאן 11.

== תוכן ==
התוכנית ליוותה שלוש משפחות ישראליות העוברות למדינה אחרת לצורכי עבודה. הם תועדו במהלך המעבר וההתאקלמות לחיים החדשים שלהם. הסדרה עסקה בחוויות, בגעגועים לישראל ובקשיי התאקלמות במקום החדש.

== סקירת התוכנית ==

=== פרקים ===
{| class="wikitable plainrowheaders" style="text-align:center;"
! rowspan="2" scope="col" style="background:#F0D6A4; color:#000;" |מספרפרק
! rowspan="2" scope="col" style="background:#F0D6A4; color:#000;" |
! rowspan="2" scope="col" style="background:#F0D6A4; color:#000;" |מקורי
! colspan="2" scope="col" style="background:#F0D6A4; color:#000;" |נתוני צפייה
! rowspan="2" scope="col" style="background:#F0D6A4; color:#000;" |מקור
|-
! scope="col" style="background:#F0D6A4; color:#000;" |
! scope="col" style="background:#F0D6A4; color:#000;" |
|-
|1
|
|
|2.6%
|54,000
|
|-
|2
|
|
|2.1%
|46,000
|
|-
|3
|
|
|1.9%
|49,000
|
|-
|4
|
|
|2.8%
|63,000
|
|-
|5
|
|
|2.7%
|67,000
|
|-
|6
|
|
|1.8%
|47,000
|
|}

== המשפחות המשתתפות == 
* משפחת ברמן הרמס – משפחה מאבן יהודה המורכבת משתי האימהות, לימור וכריסטינה, ושלושת הבנות: רובי, ליה ונועה. המשפחה עוברת לעיר ברלין שבגרמניה בעקבות האם כריסטינה שקיבלה הצעת עבודה.
* משפחת דצ'נקו בראשי – משפחה מירושלים המורכבת מזוג הורים, וילוט וערן, והתינוקת אריאה. המשפחה עוברת לעיר סופיה שבבולגריה בעקבות שליחות מטעם משרד החוץ של האם ויולט.
* משפחת בן מרדכי הלוי – משפחה דתית מאפרת המורכבת מזוג הורים, רננה ופיני, וארבעה ילדים: תקווה עדינה, שלמה, מרים ברכה וחיים. המשפחה עוברת לעיר מונטריי שבמקסיקו בעקבות האב פיני שהולך להיות רב הקהילה.

== קישורים חיצוניים ==
* 55px [https://www.kan.org.il/content/kan/kan-11/p-13768/ רילוקיישן], לצפייה ישירה בכאן BOX
* 
* 
* 

==הערות שוליים==

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
גלעד שמואלי (מוזיקאי)

גלעד שמואלי הוא מעבד, מפיק מוזיקלי ישראלי וחבר ההרכב המוזיקלי הפרויקט של עידן רייכל.

== נגן ==
שמואלי התחיל את דרכו כמתופף להקת הרידינג ג' שהתפרסמה בשירה 'מנגנת באך' בשנת 1992. הוא ניגן עם להקת פאנקנשטיין באלבומם 'הלהקה' משנת 2005 ובאלבומים הבאים 'הרמה הבאה' ו-'פאנקי מישן'.

שמואלי ניגן בהרכב של עברי לידר, וכיום הוא משמש כמתופף בהרכב הפרויקט של עידן רייכל.

== עיבוד מוזיקלי ==
במהלך השנים החל את דרכו כמעבד מוזיקלי. בתפקידו כמעבד עבד אמנים רבים ביניהם: עידן רייכל, עברי לידר, גלעד שגב, רן דנקר ועילי בוטנר, ריטה, עידן רפאל חביב, קרן פלס, אמיר דדון ונתן גושן. בשנת 2014 הפיק את אלבומו השישי של הזמר והיוצר אודי דוידי.

בחודש מאי 2019 הפיק מוזיקלית ועיבד עם אמיר דדון את השיר "הדלת תהיה פתוחה" של להקת שלווה.

== קישורים חיצוניים ==
* 
* [https://www.discogs.com/artist/460842-Gilad-Shmueli גלעד שמואלי] באתר Discogs
* [https://www.giladshmueli.com/he/הפקות-מוסיקליות האתר של גלעד שמואלי]

==הערות שוליים==

קטגוריה:אמני הפרויקט של עידן רייכל
קטגוריה:מפיקים מוזיקליים ישראלים
קטגוריה:מוזיקאים ישראלים
קטגוריה:מעבדים מוזיקליים ישראלים
קטגוריה:מתופפים ישראלים
קטגוריה:ישראלים שנולדו במאה ה-20
פאניוק

פאניוק (בהונגרית: Pányok) הוא כפר זעיר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית פאניוק קטנה משמעותית בשנים האחרונות, מ-168 תושבים בשנת 1990 עד 60 תושבים בשנת 2018 (ירידה של כ-64%).

בפאניוק חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|12
|
|-
|1880
|13
|425
|-
|1910
|18
|
|-
|1920
|16
|
|-
|1930
|10
|
|-
|1941
|7
|439
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=24730 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
יוני להב

יוני להב (נולד ב-11 בפברואר 1958) הוא שחקן, מחזאי, תסריטאי וסאטיריקן ישראלי.

==ביוגרפיה==

יוני להב נולד בירושלים. בנו של אפרים להב, העורך הראשי של מחלקת החדשות בקול ישראל במשך שנים רבות. גדל בשכונת רחביה ולמד בגימנסיה רחביה. שרת בצה"ל בפלנ"ט בסיני. בוגר תואר ראשון בפילוסופיה וספרות באוניברסיטת תל אביב.

ב-1984 כתבו להב ודניאל לפין את הקומדיה המוזיקלית "כולם היו בני חוץ מנעמי או חופי שווייצריה", (הועלתה על ידי בית לסין בבימויו של מיכאל גורביץ' ושחקני בית ספר למשחק של ניסן נתיב) אשר זכתה להצלחה ואף זכתה בפרס כינור דוד בשנת 1985. ב-1986 כתב יחד עם לפין את "הבית ברחוב שינקין", שהועלה על ידי הבימה.

להב הוא מרצה לתסריטאות במכללה אקדמית ספיר.

==משחק==
* 1992-1993 - "נייס גיא", תוכנית סאטירה בערוץ 2
* 1999 - "מנדל וגורנשטיין חקירות בע"מ", קומדיית מצבים בערוץ 1 (בתפקיד שוכר סירות)
* 1999 - "זבנג!" (בתפקיד יוסף סבבה)
* 2000-2001 "המחשוף" - סדרת טלוויזיה סאטירית בערוץ 2
* 2003 - "גור ואוח", קומדיית מצבים בג'טיקס (בתפקיד מליחי)
* 2004 - "הבשורה על פי אלוהים", בתפקיד יהודה איש קריות
* 2004 - "במדינת היהודים" (בתפקיד עצמו)
* 2010 - "בובי ואני" (בתפקיד פסיכיאטר)
* 2011 - "גבוה וגרינבאום" (בתפקיד יונה דבקין)
* 2017 - "הבן-דוד" (בתפקיד עודד)
* 2019 - "טלוויזיה מהעתיד" (בתפקיד א.ד. גורדון).

==תסריטאות ומחזאות==
* 1993 - "נייס גיא"
* 1994 - "צאבלה", תוכנית מערכונים סאטירית ב טלוויזיה החינוכית
* 1994 - "תלויים באוויר", סדרת טלוויזיה בטלוויזיה החינוכית
* 1996 - "שובו של השריף", תוכנית טלוויזיה בטלוויזיה החינוכית
*1997 - "אגדו", תוכנית טלוויזיה בערוץ הראשון.
* 1999 - "מנדל וגורנשטיין חקירות בע"מ"
* 2000 - "סטגדם", תוכנית טלוויזיה לילדים בערוץ 2
* 2001-2002 - "המחשוף" בערוץ 2
* 2001-2002 - "אגרוף הזעם" בבריזה
* 2003-2004 - "נקניקייה" - תוכנית מערכונים בניקלודיאון
* 2005 - "מלון ארבע העונות" - ל"פסטיבל תיאטרון קצר"
* 2007 - "שדות החיטה הנצחיים", מחזה שהציג בבית ליסין וצוותא
* 2009 - "גור ואוח"
* 2010 - "בובו וזץ", פרסום תכנים ב-HOT
* 2013 - "המסע לכוכב המינימיקים", סרט אנימציה לילדים 
* 2013 - "מלך הילדים" - מחזמר על לוין קיפניס, מכללת סמינר הקיבוצים
* "הג'ילג'ול', עיבוד סאטירי לנובלה הגלגול מאת פרנץ קפקא - ל"פסטיבל תיאטרון קצר"
* "אגרוף הזעם" - סדרת דיבוב מהונג קונג, ששודרה בYes.

==שונות==
* 1993 - "נייס גיא" - יצירה וכתיבת המילים לשיר הפתיחה
* 1994 - סדרת הטלוויזיה תלויים באוויר, בערוץ הראשון - כתיבת המילים והלחנים
* 2009 - "גור ואוח" - יצירה
* 2015 - "דאעש עם שיר" - מופע בידור סאטירי-מוזיקלי, הבימה - בימוי וכתיבה
* 2017 - "מסע הטבעת" - עריכת תסריט.

==קישורים חיצוניים==
* 
* 
* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:תסריטאים ישראלים
קטגוריה:מחזאים ישראלים
קטגוריה:בוגרי גימנסיה רחביה
קטגוריה:בוגרי אוניברסיטת תל אביב
קטגוריה:סגל המכללה האקדמית ספיר
קטגוריה:ישראלים שנולדו ב-1958
פרה (הונגריה)

פרה (בהונגרית: Pere) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית פרה קטנה משמעותית בשנים האחרונות, מ-476 תושבים בשנת 1990 עד 335 תושבים בשנת 2018 (ירידה של כ-29%).

בפרה חיו מעט יהודים. בית הקברות היהודי היה ממוקם על שפת נהר הרנאד, אך בשנות השישים נשטפו המצבות עקב השיטפונות התכופים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|14
|
|-
|1880
|37
|726
|-
|1910
|32
|
|-
|1920
|24
|
|-
|1930
|23
|
|-
|1941
|6
|869
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=24420 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
רגץ

רגץ (בהונגרית: Regéc) הוא כפר זעיר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית רגץ קטנה משמעותית בשנים האחרונות, מ-123 תושבים בשנת 1990 עד 74 תושבים בשנת 2019 (ירידה של כ-39%).

ברגץ חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|7
|
|-
|1880
|19
|237
|-
|1910
|3
|
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=08402 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
שימה (הונגריה)

שימה (בהונגרית: Sima) הוא כפר זעיר ביותר המונה רק 47 נפשות (נכון ל-2020) במחוז בורשוד-אבאוי-זמפלן שבצפון מזרח הונגריה.
 
בשימה חיו במהלך השנים מעט יהודים.
{| class="wikitable"
! שנה
! מספר היהודים בכפר
|-
|1840
|5
|-
|1910
|6
|-
|1920
|6
|-
|1930
|3
|-
|}

==קישורים חיצוניים==

* [http://www.ksh.hu/apps/hntr.telepules?p_lang=HU&p_id=23418 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
ריימונד מק'ליין

לוטננט גנרל ריימונד מק'ליין (באנגלית: Raymond McLain; 4 באפריל 1890 – 14 בדצמבר 1954) היה קצין בכיר בצבא ארצות הברית. גנרל הצבא ג'ורג' מרשל אמר עליו, ריימונד מק'ליין "הביא הצטיינות גדולה למונח "אזרח חייל", על ידי ששירת את המדינה והאומה יותר מארבעים שנה".

== ביוגרפיה ==
===ראשית חייו===
ריימונד מק'ליין נולד במחוז וושינגטון, קנטקי, לתומאס ולוסטה מק'ליין. הוא סיים את לימודיו במכללת עסקים היל אוקלהומה סיטי ב-1909, ולאחר מכן עבד בתור פקיד נדל"ן במשרד, ולאחר מכן עבד כעורך תקצירים. בו זמנית הוא הצטרף בשנת 1912 למשמר הלאומי של אוקלהומה, והגיע בו לדרגת סמל.

בדצמבר 1914, במהלך מלחמת העולם הראשונה (אם כי ארצות הברית הייתה עדיין נייטרלית בשלב זה), הוא קיבל דרגת קצונה, של לוטננט משנה במשמר הלאומי של אוקלהומה, אחרי שהוא למד בבית הספר של הרובאים בפורט סיל, אוקלהומה. בשנה לאחר מכן הוא קודם שוב לדרגת לוטננט. בעקבות המשלחת נגד פנצ'ו וייה בשנת 1916, הוא שירת על גבול מקסיקו.

לאחר שארצות הברית הצטרפה למלחמת העולם הראשונה ב-6 באפריל 1917, שימש ריימונד כמפקד פלוגת מקלעים בדיוויזיה ה-36, ולחם עמה בחזית המערבית עם חיל המשלוח האמריקאי (AEF) תחת הגנרל ג'ון פרשינג עד 1919. לאחר החזרה הביתה, הוא המשיך את שירותו במשמר הלאומי של אוקלהומה, ולאחר מכן חזר לקריירה העסקית.

בשנת 1937, בזמן שקידם את הקריירה שלו בעסקים, הוא הועלה לדרגת בריגדיר גנרל במשמר הלאומי של אוקלהומה, והשתתף בקורס פיקוד ומטה של הצבא בפורט לוונוורת', קנזס. לאחר לימודיו הוא הוצב בדיוויזיה ה-45, אשר כללה את כוחות המשמר הלאומי של אוקלהומה. בספטמבר אותה שנה הוא מונה למפקד הארטילריה של הדיוויזיה ה-45.

===מלחמת העולם השנייה===
במהלך מלחמת העולם השנייה, הוא פיקד על הארטילריה של הדיוויזיה ה-45, ופיקד עליה במהלך פלישת בעלות הברית לסיציליה ביולי–אוגוסט 1943, שם הוא קיבל את צלב השירות המצוין. לאחר מכן הוא פיקד על הארטילריה במהלך פלישת בעלות הברית לאיטליה בספטמבר, בשלבים המוקדמים של המערכה האיטלקית, ולאחר מכן הוא נשלח לאנגליה. במהלך המערכה בנורמנדי באוגוסט 1944, מק'ליין קיבל לזמן קצר את הפיקוד על הדיוויזיה ה-90, אשר סבלה מבעיות פיקוד. מק'ליין הוביל את הדיוויזיה בלחימה ברחבי צרפת ובקרבות מפריז אל הריין, כחלק מקרבות החזית המערבית. באוקטובר הוא מונה למפקד הקורפוס ה-19, ופיקד עליו עד סוף המלחמה. בכך הוא היה איש המשמר הלאומי שפיקד על גיס בקרב במהלך מלחמת העולם השנייה.

===לאחר המלחמה===
כהוקרה על שירותו המהולל במלחמה, הוא קיבל דרגת קבע של בריגדיר גנרל, ומאוחר יותר הוא הפך לחשב של הצבא, והיה המבקר הראשון של הצבא. בזמן מותו ב-14 בדצמבר 1954 הוא כיהן בוועדת האימונים לביטחון לאומי של הנשיא דווייט אייזנהאואר.

==הערות שוליים==

קטגוריה:המערכה בנורמנדי: אישים
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:מעוטרי צלב השירות המצוין
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:גנרלים בצבא ארצות הברית
קטגוריה:מפקדי גייסות בצבא ארצות הברית במלחמת העולם השנייה
קטגוריה:גנרלים אמריקאים במלחמת העולם השנייה
קטגוריה:אמריקאים שנולדו ב-1890
קטגוריה:אמריקאים שנפטרו ב-1954
קטגוריה:בוגרי מכללת פיקוד ומטה הכללי של צבא ארצות הברית
מיס בלגיה

אן דה באטזליאר, מיס בלגיה 1989
מיס בלגיה (בצרפתית: Miss Belgique; בהולנדית: Miss België) היא תחרות יופי שנתית הנערכת בבלגיה.

התחרות נערכה לראשונה ב-1928 ובלגיה אף השתתפה שנים מסוימות בתחרות היופי הבינלאומית, ב-1930 נטה דושאטו זכתה במקום הראשון בתחרות הבינלאומית.

התחרות הופסקה ב-1939 עקב מלחמת העולם השנייה, וב-1949 חודשה התחרות.

המתמודדות בתחרות צריכות להיות בין הגילאים 18–25 ורווקות ללא ילדים וכל אחת מהמתמודדות מייצגת אזור שונה במדינה.

ב-1971 לוותה התחרות בגל של הפגנות מצד הארגון הפמיניסטי "Dolle Mina".

ב-1993 התחרות שודרה לראשונה בטלוויזיה על ידי שתי רשתות שידור במדינה בשפות צרפתית והולנדית, הזוכה מייצגת את בלגיה בתחרויות מיס תבל ומיס עולם.

ב-2008 נמתחה ביקורת על התחרות עקב כך שהזוכה אליזה פוליצ'ק לא דוברת פלמית.

==הזוכות==
(רשימה חלקית)
{| class="wikitable"
|- 
! שנה
! הזוכה
|-
| 1930
| נטה דושאטו
|-
| 1974
| אנושקה סיקורסקי
|-
| 1980
| בריגיט בילן
|-
| 1981
| דומיניק ואן אקהאוט
|-
| 1985
| אן ואן דן ברואק
|-
| 1986
| גואדל לייקנס
|-
| 1987
| לין ווסנביק
|-
| 1989
| אן דה באצלייה
|-
| 1990
| קטיה אלנס
|-
| 1991
| אנקה ואן דרמירס
|-
| 1995
| ורוניק דה קוק
|-
| 1997
| סנדרין קורמן
|-
| 1998
| טניה דקסטרס
|-
| 2001
| דינה טרסגו
|-
| 2002
| אן ואן אלסן
|-
| 2003
| ג'ולי טאטון
|-
| 2008
| אליזה פוליצ'ק
|-
|}

== קישורים חיצוניים ==

* 
* [http://cafe.themarker.com/post/266027/ פוליטיקה, דת ומלכות יופי]

== הערות שוליים ==

*
קטגוריה:בלגיה: תרבות
בלגיה
קו 4 של הרכבת התחתית של ניו יורק

קו 4 או בשמו המלא קו מהיר שדרת לקסינגטון (באנגלית: Lexington Avenue Express) הוא קו רכבת תחתית באגף A במערכת הרכבת התחתית של ניו יורק, צבע המסלול של הקו הוא בצבע ירוק והוא עוצר ב-54 תחנות. הקו חוצה את ניו יורק מצפון לדרום ובשדרת לקסינגטון שבמנהטן הוא הופך למהיר ומדלג על תחנות רבות.

== מסלול הקו ==
הקו חוצה את ניו יורק מצפון לדרום. מסלולו מתחיל בפאתי רובע הברונקס הוא חוצה את ברונקס ונכנס אל מנהטן מצפון. במנהטן הוא הופך לקו מהיר ומדלג על תחנות רבות. מסלולו במנהטן משותף עם קווים רבים נוספים. אל ברוקלין הוא נכנס ממערב ונוסע במסלול משותף עם קווים 2 ו3. קצת לפני סוף מסלולו הוא מתפצל מקו 2 וממשיך עד לניו לוטס אווניו באותה המסילה של קו 3 שם נמצאת תחנתו הסופית.

== ראו גם ==
* הרכבת התחתית של ניו יורק
* תחנת הרכבת התחתית כיכר טיימס/רחוב 42

== קישורים חיצוניים ==

קטגוריה:ניו יורק: קווי רכבת תחתית
כריס גאטלינג

כריס ריימונד גאטלינג (באנגלית: Chris Raymond Gatling; נולד ב-3 בספטמבר 1967) הוא כדורסלן עבר אמריקאי אשר היה פעיל בין השנים 1991–2003. לאורך 11 עונותיו בליגת ה-NBA שיחק עבור 8 קבוצות שונות, וממוצעיו הכוללים בליגה הם 10.3 נקודות ו-5.3 ריבאונדים למשחק.

==קריירת מכללות ונבחרת ארצות הברית==
גאטלינג נולד בעיר אליזבת שבניו ג'רזי, ובשנת 1988 החל ללמוד באוניברסיטת אולד דומיניון אשר בנורפוק, וירג'יניה. במהלך 3 עונותיו בקבוצת הכדורסל של האוניברסיטה קלע 21.3 נקודות והוריד 10.1 ריבאונדים בממוצע למשחק.

בקיץ 1990 השתתף בטורניר אליפות העולם בכדורסל כשחקן נבחרת ארצות הברית, וזכה עמה במדליית הארד. לאורך הטורניר קלע גאטלינג 6.8 נקודות בממוצע למשחק.

==קריירה מקצועית==
בדראפט ה-NBA{{כ}} 1991 נלקח גאטלינג על ידי גולדן סטייט ווריורס בבחירה ה-16. לאחר 3 עונות בינוניות, התבלט גאטלינג בעונת כאשר קלע 13.7 נקודות למשחק ב-63.3% קליעה מהשדה – אחוזי הקליעה הגבוהים ביותר ב-NBA באותה עונה. במהלך העונה העוקבת הועבר בטרייד למיאמי היט, לצד טים הארדוויי, בתמורה לקווין ויליס ובימבו קולס.

לקראת עונת חתם על חוזה בדאלאס מאבריקס, וב-44 משחקיו בקבוצה קבע שיאי קריירה של 19.1 נקודות ו-7.9 ריבאונדים למשחק. במהלך העונה נבחר גאטלינג להשתתף במשחק האולסטאר, בפעם היחידה בקריירה, אך כשבוע לאחר המשחק נשלח יחד עם ג'ים ג'קסון וסם קאסל בטרייד לניו ג'רזי נטס. בעונות – הועבר בין קבוצות בשישה טריידים נוספים, ושיחק במהלכן עבור מילווקי באקס, אורלנדו מג'יק, דנוור נאגטס, קליבלנד קאבלירס ומיאמי היט. ב-5 מתוך 11 עונותיו ב-NBA העפיל עם קבוצתו לשלב הפלייאוף, ובכולן הודח כבר בסיבוב הראשון.

בשנת 2002 עזב את ה-NBA וחתם על חוזה בצסק"א מוסקבה. לאחר 6 משחקים בלבד עזב את מוסקבה וחתם על חוזה בסקאבוליני פזארו האיטלקית, ובסיום אותה עונה פרש ממשחק, בגיל 35.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:ניו ג'רזי: כדורסלנים
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:משתתפי משחק האולסטאר של ה-NBA
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:כדורסלני מיאמי היט
קטגוריה:כדורסלני דאלאס מאבריקס
קטגוריה:כדורסלני ניו ג'רזי נטס
קטגוריה:כדורסלני מילווקי באקס
קטגוריה:כדורסלני אורלנדו מג'יק
קטגוריה:כדורסלני דנוור נאגטס
קטגוריה:כדורסלני קליבלנד קאבלירס
קטגוריה:כדורסלני צסק"א מוסקבה
קטגוריה:כדורסלני סקאבוליני פזארו
קטגוריה:כדורסלני אוניברסיטת אולד דומיניון
קטגוריה:אמריקאים שנולדו ב-1967
הרשות הממשלתית להתחדשות עירונית

שמאל
הרשות הממשלתית להתחדשות עירונית היא גוף ממשלתי ישראלי שהוקם על-פי חוק הרשות הממשלתית להתחדשות עירונית, תשע"ו-2016 ושמטרתו להגדיל את היקף המימוש של מיזמי התחדשות עירונית. הרשות מובילה את תחום ההתחדשות ומסייעת במימון, בהדרכה מקצועית ובחקיקה. בראש הרשות עומד מאז מאי 2021 אלעזר במברגר. נכון ל-2019 עמד התקציב השנתי של הרשות על 110 מיליון ש"ח.

== מטרות ==
מטרות הרשות:
* האצת ביצוע המיזמים למען שיפור פני העיר, המרחב הציבורי ואיכות חייהם של התושבים.
* הגדלת היצע הדיור במרקם העירוני הבנוי.
* ייעול השימוש בקרקע וחיזוק העירוניות.

== פעילות ==
פעולות הרשות כוללות:
* קידום מיזמים להתחדשות עירונית.
* האצת מימוש תהליכי התחדשות עירונית.
* איתור אזורים עירוניים בנויים לצורך קידום תכנון להתחדשותם והכנת תוכניות, גיבוש המלצות לתיקוני חקיקה בתחומי פעולתה של הרשות וקביעת מנגנונים מסייעים.
* הפעלת הקרן להתחדשות עירונית.
*קידום פתרונות למיגון העורף ולחיזוק מבנים מפני רעידות אדמה במסגרת התחדשות עירונית.
* קידום פתרונות לתחזוקה לטווח ארוך של הרכוש המשותף באזורי התחדשות עירונית.
* סיוע להתארגנות דיירים לשם מימוש וקידום מיזמים להתחדשות עירונית.
* פיתוח אמות מידה ועקרונות מנחים לתכנון של מיזמים להתחדשות עירונית.
* קידום מחקר ופיתוח הידע בתחומי ההתחדשות העירונית.
* קידום פעולות לשדרוג מרכזי ערים ומרכזי מסחר ותעסוקה במסגרת מיזמים להתחדשות עירונית.
* ריכוז מידע בתחום ההתחדשות העירונית.
* יישום מדיניות השר בתחום ההתחדשות העירונית.
* מתן ייעוץ לממשלה ולשרי הממשלה ולמועצת מקרקעי ישראל בתחום ההתחדשות העירונית.
* מעקב אחר החלטות הממשלה לעניין פעולותיה ויעדיה בתחום ההתחדשות העירונית, וקידום מימושן.

== ראו גם ==
* הוועדה המיוחדת לדיון בהצעת חוק הרשות הממשלתית להתחדשות עירונית ובסעיפים מהצעת חוק התוכנית הכלכלית
== קישורים חיצוניים ==
* 

== הערות שוליים ==

קטגוריה:ישראל: תכנון ובנייה
קטגוריה:משרד הבינוי והשיכון
קטגוריה:ישראל: תכנון עירוני
סידרא

עטיפת כתב העת
סידרא (באנגלית: Sidra) הוא שנתון לחקר ספרות התורה שבעל-פה, היוצא לאור על ידי המחלקה לתלמוד באוניברסיטת בר-אילן.

סידרא נוסד בשנת תשמ"ה (1985), ומאז הוא רואה אור אחת לשנה.

עורכו הראשון היה פרופ' צבי אריה שטיינפלד, שהיה ראש המחלקה לתלמוד ודיקן הפקולטה למדעי היהדות באוניברסיטת בר-אילן. פרופ' שטיינפלד ערך את כרכים א–יח (תשמ"ה–תשס"ג). פרופ' דוד הנשקה ערך את כרכים יט–לב (תשס"ד–תשע"ז). עורכיו הנוכחיים של סידרא הם פרופ' חיים מיליקובסקי, ד"ר יהודא גלינסקי וד"ר בנימין קצוף.

בכתב העת נתפרסמו עד כה מאות מאמרי מחקר מאת טובי החוקרים בישראל ובעולם במגוון נושאים מכל תחומי ספרות התורה שבעל-פה במובנו הרחב של הביטוי. בכרכים י, כ ו-ל נדפסו מפתחות מפורטים של מאמרי כתב העת.

מאמרי כתב העת זמינים ברשת באתר Jstor.<ref>מאגר Jstor הוא מאגר בתשלום, אך כתבי העת העבריים בו פתוחים בחינם לכל מכשיר בתחומי מדינת ישראל, דרך אתר הספרייה הלאומית. [https://web.nli.org.il/sites/NLI/Hebrew/infochannels/databases/Remote_access/Pages/default.aspx ראו כאן].</ref> החל מכרך לד, מאמרים שהתקבלו לפרסום בכתב העת עולים לאתר ייעודי עוד בטרם הדפסתו של הכרך. 

==קישורים חיצוניים==
*[https://www.biu.ac.il/js/sidra/ סידרא] באתר אוניברסיטת בר-אילן
*
*[https://biupress.org/index.php/sidra/index מאמרי כתב העת העדכניים], החל מכרך לד

== הערות שוליים ==

קטגוריה:ישראל: כתבי עת למדעי היהדות
קטגוריה:אוניברסיטת בר-אילן: כתבי עת
פולה מוזס

פולה מוזס (14 במאי 1923 – 22 במרץ 1994) הייתה אשת תקשורת, כיהנה כמו"ל ידיעות אחרונות לאחר מות בעלה. נפטרה ממחלת הסרטן. 

== ביוגרפיה ==
מוזס הייתה בתו של ר' נחמן הייפלר, שנרצח בשואה עם משפחתו. היא הייתה פרטיזנית בשנות ה-20 לחייה וניצלה בזכות שהותה ביערות, ומהיום שנמלטה לא ראתה את הוריה ואחיה שנרצחו.

פולה הייתה חברת ההגנה בתל אביב, והשתייכה לגדוד החברות:: נח מוזס הוריש את חלק הארי בעיתון לבנו נוני (וחלקים קטנים יותר לבנותיו, ג'ודי ותמי). מרבית המניות היו בידי הצאצאים של ארבעת בני יהודה מוזס, נח ואחיו. לאחר מות בעלה, הייתה פולה בעלת מעט מניות בעיתון, היא השתתפה בישיבות של בעלי המניות (בשנים שעדיין לא היה דירקטוריון לעיתון), עם זאת, על פי עדי מרקוזה-הס, מחברת הספר "העיתון" על "ידיעות אחרונות", נראה, שהשפעתה המעשית של מוזס בעיתון, הייתה קטנה ולא הייתה לה שליטה.

== מעורבות חברתית ==
מוזס הייתה חברת המועצה לישראל יפה, ואף זכתה להוקרה על פועלה בארגון. היא ארגנה תצוגות אופנה ועוד.

מוזס ובעלה היו מעורבים חברתית. בין היתר הם אירחו בביתם את אייבי נתן לאחר שחרורו מהכלא. בני הזוג נהגו להזמין לביתם את עובדי המערכת בשבתות ודאגו לתת להם הרגשה משפחתית, שכללה מתן הלוואות בשעת משבר, טיפול רפואי אצל מיטב המומחים ועוד.

נכדה, נמרוד ניר פרסם, שסבתו פולה הייתה מודל: "כשסבתא התעוררה ומצאה פורץ בבית, היא נעלה את הדלת, ישבה עם הפורץ כמה שעות ומצאה לו עבודה בעיתון. פעם חזרתי גמור ממסיבת טראנס בגיל 15, בחמש בבוקר. בכניסה הרגשתי יד כבדה. זה היה איש משאית זבל. הוא אומר לי שמע, סבתא שלך פולה שכבר מתה, בכל שבוע הייתה קמה בחמש בבוקר, מכינה לנו קפה ומקשיבה לצרות"<ref></ref>.

==חיים אישיים==
גדוד החברות של ההגנה. טקס הענקת אות ההגנה, 1958, [[ניוטה הלפרין בראש]]מוזס נישאה לנח מוזס בשנת 1948.

בנם, גלעד, יליד שנת 1950, נהרג מפגיעת אוטובוס בגיל שמונה.

ארנון "נוני" מוזס - יליד 1953, ירש את הבעלות על עיתון "ידיעות אחרונות" לאחר מות אביו והוא הבעלים העיקרי, המוציא לאור והעורך האחראי של העיתון ידיעות אחרונות.

ג'ודי שלום ניר מוזס - השלישית מבין ילדי המשפחה, ילידת 1958. היא אשת תקשורת, מנחת טלוויזיה, שדרנית רדיו ועיתונאית ישראלית. נקראת על שם סבה יהודה מוזס. בעלה הראשון, ממנו התאלמנה, היה עמירם ניר, ובעלה השני, ממנו התגרשה, הוא סילבן שלום, אשר היה ח"כ ושר.

תמי מוזס - בת הזקונים, ילידת 1960. תמי היא אשת עסקים ישראלית, בעלת שליטה ובעלת עניין בחברות ישראליות, בפרט בתחום תקשורת ההמונים.

בעלה, נח מוזס, נהרג ב־7 באוקטובר 1985, מפגיעת אוטובוס כשחצה את הכביש מול בית ידיעות אחרונות.

מוזס נפטרה ממחלת הסרטן ב-22 במרץ 1994.

== הוקרה והנצחה ==
* ב-1994, זכתה מוזס בפרס יקיר ישראל היפה<ref></ref>
* מיזם תחרות הסיפור הקצר ע"ש פולה מוזס, הושק בשנת 2017, ומתקיים אחת לשנה<ref></ref>.
* התוכנית לכתיבה יוצרת על שם פולה ונח מוזס, אוניברסיטת תל אביב, הפקולטה לספרות<ref></ref>

==לקריאה נוספת==
* חיה עירוני-אברהמי, אלמוניות בחאקי, 1989, בהוצאת מלוא בע"מ

==הערות שוליים==

פולה
קטגוריה:אישים הקבורים בבית הקברות קריית שאול
קטגוריה:מו"לי עיתונים ישראלים
קטגוריה:לוחמות ההגנה
קטגוריה:לוחמי ההגנה
קטגוריה:ישראליות שנולדו ב-1923
קטגוריה:ישראלים שנולדו ב-1923
קטגוריה:ישראליות שנפטרו ב-1994
קטגוריה:ישראלים שנפטרו ב-1994
קו 5 של הרכבת התחתית של ניו יורק

קו 5, או בשמו המלא קו מהיר שדרת לקסינגטון (באנגלית: Lexington Avenue Express) הוא קו רכבת תחתית באגף A במערכת הרכבת התחתית של ניו יורק, צבע המסלול של הקו הוא בצבע ירוק והוא עוצר ב-53 תחנות. הקו חוצה את ברונקס ומנהטן מצפון לדרום ובשדרת לקסינגטון שבמנהטן הוא הופך למהיר ומדלג על תחנות רבות. הקו מגיע בקצהו הדרומי עד למנהטן תחתית אך יש לו מספר שלוחות שמגיעות עד לברוקלין ולקווינס. הקו אינו נוסע על מסילה נפרדת והוא משותף לקווים אחרים לכל אורכו למעט קטע קטן בצפון ברונקס שבו הוא עובר במסילה נפרדת.

== מסלול הקו ==
הקו שמתפצל פעמים רבות מתחיל את מסלולו בצפון מזרח רובע הברונקס שבצפון ניו יורק. במנהטן הקו עובר במסלול משותף עם קווים רבים נוספים, אך בעוד הם עוצרים ברוב התחנות, קו זה מדלג על תחנות רבות והופך למהיר. המסלול המרכזי של הקו מסתיים במנהטן תחתית אך מסלול נוסף ממשיך הלאה משם מזרחה ונכנס לברוקלין. הקו חוצה את ברוקלין לכיוון מזרח אך באזור פארק פרוספקט מתפצל שוב הקו, חציו ממשיך לכיוון מזרח וחציו האחר לכיוון דרום ברוקלין.

==קישורים חיצוניים==

קטגוריה:ניו יורק: קווי רכבת תחתית
זרון תכול

זרון תכול (שם מדעי: Circus cyaneus) הוא מין דורס מהסוג זרון שבמשפחת הנציים אשר חי באירופה, אסיה ובצפון אפריקה. באנגלית הוא מכונה "hen harrier" - "זרון תרנגולות", עקב מנהגו לצוד תרנגולות באזורי חוות.

== מאפיינים ==
הזרון התכול מגיע לאורך 41–52 ס"מ, מוטת כנפיים של 97–122 ס"מ ומשקל של 290–400 גרם בזכרים ו-390–750 גרם בנקבות הגדולות יותר. צבעו של הזרון הזכר אפור-תכול עם בטן בהירה וכנפיים בהירות מלמטה ובעלות קצוות שחורים והזנב לבן, ארוך וחד. הנקבה חומה יותר ומזכירה במראה עקב. הזרונים חיים יחדיו בזוגות.

זרון זה מצוי ברחבי צפון ומרכז אירואסיה ברחבי ערבות, מישורים, שפלות, ביצות ושיחיות ולעיתים גם באזורי מרעה. 
בישראל הזרון התכול הוא חולף וחורף.

הקינון הוא על הקרקע, בתוך צמחייה סבוכה. הנקבות מטילות בין 2 ל-10 ביצים לבנות. שני בני הזוג מגדלים את הצעירים, אך הזכר הוא זה שצד עבור הנקבה והגוזלים.

הזרון ניזון ממיני יונקים קטנים כמו מכרסמים ועטלפים (עד 95% מהמזון), וכן ממיני עופות שונים ביניהם מיני פסיוניים, עפרוניים, דרוריים, חופמאים שונים ועופות מים. אם לא ימצא עופות או יונקים יגוון בזוחלים קטנים, דו-חיים ואף בחרקים גדולים כמו חגבים. שיטת הציד היא לחלוף בגובה נמוך באופן חרישי בדומה לינשוף עד הטרף, לעיתים גם לאחר מעקב מתמשך.

== קישורים חיצוניים ==

* 

==הערות שוליים==

זרון במעוף

קטגוריה:טקסונים שתוארו בידי קארולוס ליניאוס
קטגוריה:זרונים
קטגוריה:ארץ ישראל: נציים
קטגוריה:בעלי חיים שתוארו ב-1766
הספרייה האקדמאית של אוניברסיטת טאלין

הספרייה האקדמאית של אוניברסיטת טאלין (באסטונית: Tallinna Ülikooli Akadeemiline Raamatukogu) היא הספרייה האקדמאית והמחקרית המרכזית באסטוניה.

הספרייה הוקמה בשנת 1946 כספרייה המרכזית של האקדמיה האסטונית למדעים, היא מכילה עותקים מספרייה של כנסיית אולף הקדוש המהווים את ספרייה העתיקים ביותר.

היא מחזיקה בעותקים מרוב היצירות הספרותיות שיצאו באסטוניה, בנוסף ליצירות המודפסות שבה היא גם מובילה בתחום הדיגיטלי. אוסף הספרייה מכיל כ-2.4 מיליון ספרים.

במהלך שנותיה עברה הספרייה מספר שינויים מנהליים עד שבשנת 2003 התאחדה עם אוניברסיטת טאלין.

בניינה המרכזי נמצא במרכז טאלין, בנוסף יש לה שני סניפים בהאפסלו וברקוורה, עיצובה האדריכלי המודרני עוצב ב-1963, הבניין מוגן במסגרתו כאתר מורשת בתחום האדריכלות.

==קישורים חיצוניים==
* 

קטגוריה:אסטוניה: חינוך
קטגוריה:ספריות אקדמיות
קטגוריה:טאלין: מבנים
מרי שלי (סרט)

מרי שלי (באנגלית: Mary Shelley) הוא סרט דרמה תקופתית רומנטית משנת 2017 בבימויה של הייפא אל-מנסור לפי תסריט של אמה ג'נסן. העלילה מתארת את אהבתה הראשונה של מרי שלי ומערכת היחסים הרומנטית שלה עם המשורר פרסי ביש שלי, שהיווה השראה לספרה "פרנקנשטיין, או פרומתאוס המודרני". בהפקה שהיא קופרודוקציה בינלאומית מככבת אל פנינג בדמותה של מרי שלי, ולצדה מופיעים בתפקידי משנה מייזי ויליאמס, דאגלס בות', בל פאולי ובן הארדי.

הקרנת הבכורה של הסרט נערכה ב-9 בספטמבר 2017 בפסטיבל הסרטים הבינלאומי בטורונטו. בארצות הברית יצא הסרט לאקרנים ב-25 במאי 2018 בהפצת IFC Films, ובבריטניה יצא ב-6 ביולי 2018 בהפצת Curzon Artificial Eye.

==תקציר עלילה==
הסרט מתאר את סיפור אהבתה הראשונה של הסופרת מרי שלי ומערכת היחסים שלה עם המשורר פרסי ביש שלי, וסיפור כתיבתו של הרומן "פרנקנשטיין".

==צוות השחקנים==
* אל פנינג – מרי שלי
* דאגלס בות' – פרסי ביש שלי
* טום סטארידג' – לורד ביירון
* בל פאולי – קלייר קליירמונט
* סטיבן דיליין – ויליאם גודווין
* בן הרדי – ג'ון ויליאם פולידורי
* מייזי ויליאמס – איזבל בקסטר
* ג'ואן פרוגט – מרי ג'יין קליירמונט
* דרק רידל – ויליאם בקסטר
* יו או'קונור – סמואל טיילור קולרידג'

==הפקה==
השם המקורי של הסרט "מרי שלי" היה "A Storm In the Stars" והוא שונה בינואר 2017. הסרט מבוסס על תסריט מקורי שכתבה התסריטאית האוסטרלית אמה ג'נסן. היא קיבלה מימון לכתיבת התסריט מ-Screen NSW ו-Screen Australia. הסוכנים שלה בארצות הברית מכרו את התסריט למפיקה איימי בייר. ב-28 בפברואר 2014 נבחרה הייפא אל-מנסור לביים את הסרט.

ב-30 ביולי 2014 לוהקה אל פנינג לגלם את דמותה של מרי שלי. כוכבת הסרט "יומנה של נערה מתבגרת" בל פאולי צורפה לצוות השחקנים ב-20 במרץ 2015 לשחק בתפקיד קלייר קליירמונט, אחותה החורגת של מרי. ב-8 במאי 2015 לוהק דאגלס בות' לתפקיד פרסי שלי, וחברת HanWay Films שותפה בהפקה. ב-19 בפברואר 2016 הצטרף בן הרדי לצוות השחקנים. ב-2 במרץ 2016 הצטרפו גם השחקנים טום סטארידג', מייזי ויליאמס, סטיבן דיליין וג'ואן פרוגט.

שלב הצילומים החל ב-20 בפברואר 2016 בדבלין שבאירלנד. ב-7 במרץ הועברה ההפקה ללוקסמבורג.

==יציאה לאקרנים==
הקרנת הבכורה של הסרט נערכה ב-9 בספטמבר 2017 בפסטיבל הסרטים הבינלאומי בטורונטו. זמן קצר אחר כך קיבלו IFC Films ו-Curzon Artificial Eye את זכויות ההפצה בארצות הברית ובבריטניה. ב-28 באפריל 2018 הוקרן הסרט לראשונה בארצות הברית בפסטיבל הסרטים טרייבקה.

ב-25 במאי 2018 יצא הסרט לאקרנים בארצות הברית, וב-6 ביולי 2018 בבריטניה.

==קישורים חיצוניים==

* 

==הערות שוליים==

קטגוריה:סרטי 2017
קטגוריה:סרטים איריים
קטגוריה:סרטים אמריקאיים
קטגוריה:סרטים על סופרים
קטגוריה:סרטים באנגלית
קטגוריה:סרטי דרמה
זרון פס

Circus pygargus
זֵרוֹן פַּס (שם מדעי: Circus pygargus) הוא מין דורס בינוני מהסוג זרון שבמשפחת הנציים אשר חי באירופה, אסיה ואפריקה וגם בישראל.

אורכו של זרון הפס 43–47 ס"מ, מוטת כנפיו 97-115 ס"מ ומשקלו 265 גרם בזכרים ו-345 גרם בנקבות הכבדות יותר. הזרון הזכר בעל נוצות אפורות-תכולות ומעט לבנות בכנפיים ובבטן בעוד הנקבות חומות-אדמדמות והכנפיים כהות. הם בעלי זנב ארוך ועיניים צהובות גדולות. המקור מחודד ומעוקל והכנפיים רחבות בהרבה יחסית לגוף.

תפוצת הזרון היא בעיקר סביב אירואסיה בהאזור הממוזג ולעיתים גם באזור הים תיכוני אך בחורף הוא נודד לעבר הודו ואפריקה. הזרון מצוי באזורים פתוחים יחסית בין ביצות, ערבות, בתות, ואף ביערות מחטניים נמוכים. כמו כן הוא מצוי באזורי שדות גידולים. הוא מתרחק מאזורי מדבר ויערות סבוכים.

הזרון ניזון ממיני יונקים קטנים כמו סנאיי קרקע, נברנים וארנבים, עופות אחרים וביציהם, זוחלים קטנים ולעיתים גם חרקים גדולים. הטרף נתפס לאחר מעקב וצלילה מהירה של עד 30 קמ"ש. לעיתים הוא ינהל מרדף אווירי עם עופות קטנים.

== קישורים חיצוניים ==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:זרונים
קטגוריה:ארץ ישראל: נציים

קטגוריה:פולין: עופות
קטגוריה:בעלי חיים שתוארו ב-1758
נץ הים הכספי

נץ הים הכספי (שם מדעי: Accipiter badius) הוא מין דורס קטן בן הסוג נץ שבמשפחת הנציים המצוי בטבע בדרום אסיה ובאפריקה. בישראל הוא מוגדר כמזדמן נדיר, ונצפה רק פעמים ספורות.

נץ זה קטן מהנץ המצוי ומגיע לאורך 25–35 ס"מ, למוטת כנפיים של 50–65 ס"מ ולמשקל 75–260 גרם. הוא בעל נוצות אפורות-כהות ובעל בטן וחזה מסורטטים בורוד. הנץ בעל כנפיים וזנב ארוכים, רגליים קצרות וצהובים בעלות טפרים גדולים בקצה ובעל ראש מעוגל עם מקור שחור קצר ומעוקל.

הנץ מצוי בטבע ביערות טרופיים, שטחים חקלאיים ושדות מרעה וגם באזורים עירוניים. הוא חי בזוגות הממריאים בגובה נמוך ומחפשים טרף הכולל מכרסמים כמו עכבריים וסנאיים, עופות קטנים, מיני לטאות ונחשים קטנים וחרקים כשהציד נעשה בתאוצה מהירה לעבר הטרף ולעיתים תוך כדי עבודת צוות. לעיתים הם גם אוכלים נבלות.

הנצים מקננים בין העצים והנקבה מטילה 3–4 ביצים בקן עשוי מענפים ומצופה בעשב ומקננת במשך 18–21 יום.

תת-מינים:
* Accipiter badius cenchroides
* Accipiter badius dussumieri
* Accipiter badius badius
* Accipiter badius poliopsis
* Accipiter badius sphenurus
* Accipiter badius polyzonoides

נץ שצד תוכי
Accipiter badius

==קישורים חיצוניים==

== הערות שוליים ==

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:נץ (סוג)
קטגוריה:ארץ ישראל: נציים